b'\n_START_ARTICLE_\nXantiosita\n_START_SECTION_\nCaracter\xc3\xadstiques\n_START_PARAGRAPH_\nLa xantiosita \xc3\xa9s un arsenat de n\xc3\xadquel amb f\xc3\xb3rmula Ni\xe2\x82\x83(AsO\xe2\x82\x84)\xe2\x82\x82. Cristal\xc2\xb7litza en el sistema monocl\xc3\xadnic, trobant-se de manera habitual en forma pulverulenta, microcristal\xc2\xb7lina o en crostes amorfes. La seva duresa a l\'escala de Mohs \xc3\xa9s de 4._NEWLINE_Segons la classificaci\xc3\xb3 de Nickel-Strunz, la xantiosita pertany a "08.AB: Fosfats, etc. sense anions addicionals, sense H\xe2\x82\x82O, amb cations de mida mitjana" juntament amb els seg\xc3\xbcents minerals: farringtonita, ferrisicklerita, heterosita, litiofil\xc2\xb7lita, natrofilita, purpurita, sicklerita, simferita, trifilita, karenwebberita, sarc\xc3\xb2psid, chopinita, beusita, graftonita, lammerita, lammerita-\xce\xb2, mcbirneyita, stranskiita, pseudolyonsita i lyonsita.\n_START_SECTION_\nFormaci\xc3\xb3 i jaciments\n_START_PARAGRAPH_\n\xc3\x89s un mineral secundari rar que es troba en dip\xc3\xb2sits hidrotermals de n\xc3\xadquel, ars\xc3\xa8nic i urani. Sol trobar-se associada a altres minerals com: bismut, bunsenita, uraninita i aerugita.'